rejauldu/bengali-wikipedia huggingface dataset:
নোবেল ফাউন্ডেশন () নোবেল পুরস্কারের অর্থ ও প্রশাসন পরিচালনা করার জন্য ১৯০০ সালের ২৯ জুন প্রতিষ্ঠিত একটি বেসরকারি প্রতিষ্ঠান। ফাউন্ডেশনটি আলফ্রেদ নোবেলের শেষ ইচ্ছার উপর ভিত্তি করে করা হয়।  এটি নোবেল সিম্পোজিয়াম আয়োজন করে থাকে, গুরুত্বপূর্ণ বৈজ্ঞানিক আবিষ্কার এবং সাংস্কৃতিক বা সামাজিক তাত্পর্যপূর্ণ বিষয়ের উপর।   ইতিহাস   , ১৮৩৩ সালের ২১ অক্টোবর সুইডেনের স্টকহোমের জন্মগ্রাহণ করেন। তিনি একজন রসায়নবিদ, প্রকৌশলী, উদ্ভাবক, যুদ্ধোপকরণ প্রস্তুতকারক এবং ডিনামাইট-এর উদ্ভাবক ছিলেন। তিনি বোফর্স-এর মালিক ছিলেন, যা একটি প্রধান যুদ্ধোপকরণ প্রস্তুতকারক। নোবেল ৩৫৫টি প্যাটেন্ট নিজের নামে করান, যার মাঝে ডিনামাইট হচ্ছে সবচেয়ে বিখ্যাত। নোবেল তাঁর জীবদ্দশায় বিপুল সম্পদের মালিক হন। ১৮৯৬ সালে তিনি স্ট্রোকে ইতালির সানরেমোতে তাঁর বাগানবাড়িতে মারা যান, যেখানে তিনি তাঁর জীবনের শেষ বছরগুলোতে বসবাস করেছিলেন।AFP, "Alfred Nobel's last will and testament", The Local(5 October 2009): accessed 14 January 2009.  নোবেলের উইলে তিনি একটি অনুরোধ প্রকাশ করেন যে তাঁর অর্থ পদার্থবিজ্ঞান, রসায়ন, শান্তি, শারীরবিদ্যা বা চিকিৎসাবিজ্ঞান এবং সাহিত্যে পুরস্কারের জন্য ব্যবহার করতে, যা অনেকের কাছে আশ্চর্যকর ছিলো।  যদিও নোবেল, তাঁর জীবদ্দশায় কয়েকটি উইল লিখেছেন, শেষটি মারা যাবার বছর খানেক আগে লেখা হয়েছিল এবং ১৮৯৫ সালের ২৭ নভেম্বর প্যারিসের সুইডিশ-নরওয়েজিয়ান ক্লাব এ স্বাক্ষর করেন। নোবেল, তাঁর মোট সম্পদের ৯৪% দান করেন, ৩১ মিলিয়ন সুইডিশ ক্রোনা, পাঁচ নোবেল পুরস্কার স্থাপন এবং অলঙ্কৃত করার জন্য।"The Will of Alfred Nobel", nobelprize.org. Retrieved 6 November 2007. (যা ২০০৮ সালের হিসাবে ১৮৬ মিলিয়ন মার্কিন ডলারের সমতুল্য।)  thumb|right|400px|১৮৯৫ সালের ২৫ নভেম্বরের আলফ্রেদ নোবেলের উইল   নোট    বহিঃসংযোগ  "2007 Nobel Conference" – Official site of the "2007 Nobel Conference" at Gustavus Adolphus College, Saint Peter, Minnesota.  Accessed October 28, "The Nobel Foundation''– Official site of the Nobel Foundation. "Nobel Symposia" – Official webpage of the Nobel Foundation. "The Will of Alfred Nobel" – Official webpage of the Nobel Foundation; quotes a pertinent excerpt.  বিষয়শ্রেণী:নোবেল পুরস্কার
২০০২ সাতক্ষীরা বোমা হামলা ছিলো ২০০২ সালের ২৮ সেপ্টেম্বর বাংলাদেশের সাতক্ষীরা জেলার রক্সি সিনেমা হল এবং একটি সার্কাস তাঁবুতে সংগঠিত বোমা হামলা। এতে ৩ জন নিহত এবং ১০০ জন আহত হয়েছিল।  আক্রমণ বাংলাদেশী ইসলামপন্থী সন্ত্রাসী সংগঠন জামাত-উল-মুজাহিদীন ২০০০ এর দশকের গোড়ার দিকে বাংলাদেশের কিছু প্রকাশ্য স্থানে হামলা চালিয়েছিল। ২০০২ সালের ২৮ সেপ্টেম্বর সাতক্ষীরা জেলার একটি সার্কাস তাঁবুতে একটি এবং রক্সি সিনেমা হলে অন্য একটি বোমা রাখা হয়েছিল। এই বিস্ফোরণে তিনজন মারা গিয়েছিলেন এবং ১০০ জন আহত হয়েছেন। প্রথম বোমাটি সিনেমা হলে ফেলা হয়েছিল এবং কয়েক মিনিট পরে দ্বিতীয় বোমাটি সার্কাসে বিস্ফোরিত হলে সার্কাসটি বন্ধ হয়ে যায়। এই বিস্ফোরণে টাইম বোমা ব্যবহার করা হয়েছিল। ময়মনসিংহে থিয়েটার বোমা বিস্ফোরণেও একই রকম হামলা হয়েছিল। তথ্যসূত্র  বিষয়শ্রেণী:বাংলাদেশে ইসলামী সন্ত্রাসবাদ বিষয়শ্রেণী:২০০২-এর ইসলামি সন্ত্রাসী ঘটনা বিষয়শ্রেণী:সাতক্ষীরা জেলা বিষয়শ্রেণী:বাংলাদেশে সন্ত্রাসবাদ বিষয়শ্রেণী:বাংলাদেশে আত্মঘাতী বোমা হামলা বিষয়শ্রেণী:বাংলাদেশের ভবনে বোমা হামলা বিষয়শ্রেণী:২০০২-এ বাংলাদেশে খুন
এডমন্ড স্ট্রোথার ফেল্পস একজন মার্কিন অর্থনীতিবিদ। তিনি ২০০৬ সালে অর্থনীতিতে নোবেল পুরস্কার লাভ করেন।   জীবনী  ফেল্পস ইলিনয়ে জন্মগ্রহণ করেন। তিনি ১৯৫৫ সালে অ্যামহার্স্ট কলেজ থেকে বিএ ডিগ্রি লাভ করেন। তিনি ১৯৫৯ সালে ইয়েল বিশ্ববিদ্যালয় থেকে পিএইচডি ডিগ্রি লাভ করেন। তিনি ১৯৬৬ সালে পেন্সিলভেনিয়া বিশ্ববিদ্যালয় এ অধ্যাপক পদে যোগদান করেন। তিনি ১৯৭১ সালে কলাম্বিয়া বিশ্ববিদ্যালয় এ শিক্ষক হিসেবে যোগদান করেন।   তথ্যসূত্র   বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:অর্থনীতিবিদ বিষয়শ্রেণী:১৯৩৩-এ জন্ম বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন নোবেল বিজয়ী বিষয়শ্রেণী:অ্যামহার্স্ট কলেজের প্রাক্তন শিক্ষার্থী বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
টাস্কফোর্স ফর ইন্টারোগেশন সেল, যা টিএফআই সেল নামেও পরিচিত, হল বাংলাদেশ সরকারের একটি বিশেষ জিজ্ঞাসাবাদ কেন্দ্র (কারাগার) যা বাংলাদেশের গোয়েন্দা বাহিনী প্রতিরক্ষা গোয়েন্দা মহাপরিদপ্তর ও পুলিশের বিশেষায়িত ইউনিট (র‍‍্যাপিড অ্যাকশন ব্যাটালিয়ন) দ্বারা পরিচালিত হয়। এটি ঢাকার উত্তরায় র‍্যাপিড অ্যাকশন ব্যাটালিয়নের সদর দপ্তরের ভেতরে অবস্থিত। দ্য গার্ডিয়ান এটিকে বাংলাদেশের সবচেয়ে কুখ্যাত নির্যাতন কেন্দ্র হিসেবে বর্ণনা করেছে। একই রকম অন্য আরেকটি জিজ্ঞাসাবাদ কেন্দ্রকে জয়েন্ট ইন্টারোগেশন সেল বলা হয়।   ইতিহাস  দ্য গার্ডিয়ানের মতে, টাস্কফোর্স ফর ইন্টারোগেশন সেল সন্দেহভাজনদের জিজ্ঞাসাবাদের জন্য বিভিন্ন ধরণের নির্যাতনমূলক পদ্ধতি ব্যবহার করে। সন্দেহভাজনদের মধ্যে সন্ত্রাসী বলে সন্দেহ করা ব্রিটিশ নাগরিকরাও রয়েছে। ব্রিটিশ-বাংলাদেশী সন্দেহভাজনদের জিজ্ঞাসাবাদের সময় টাস্কফোর্স ব্রিটেনের এমআই৫ ও এমআই৬ এর সাথে জিজ্ঞাসাবাদ কার্যক্রম সমন্বয় করেছে।  ২০০৬-২০০৮ সালের বাংলাদেশের রাজনৈতিক সংকটের সময়, টাস্কফোর্স ফর ইন্টারোগেশন সেল রাজনীতিবিদদের দুর্নীতির তথ্য বাংলাদেশের সংবাদ সংস্থা, যেমন দ্য ডেইলি স্টারকে সরবরাহ করেছিল। পরবর্তীতে দ্য ডেইলি স্টারের সম্পাদক সেলের দেওয়া তথ্য ব্যবহারের জন্য দুঃখ প্রকাশ করেছেন।  ২০০৯ সালে চট্টগ্রামে অস্ত্র ও গোলাবারুদ মামলায় গ্রেপ্তারের পর জাতীয় নিরাপত্তা গোয়েন্দা সংস্থার প্রাক্তন মহাপরিচালক ব্রিগেডিয়ার জেনারেল (অবসরপ্রাপ্ত) আবদুর রহিমকে টাস্কফোর্স ফর ইন্টারোগেশন সেলে জিজ্ঞাসাবাদ করা হয়েছিল।  ২০১২ সালে, বাংলাদেশের সংসদের একটি বিশেষ কমিটি টাস্কফোর্স ফর ইন্টারোগেশন সেল বন্ধ করার সুপারিশ করে ও জাতীয় রাজনীতিতে প্রতিরক্ষা গোয়েন্দা মহাপরিদপ্তরের অংশগ্রহণ সীমিত করার সুপারিশ করে।  ২০০৯ সালের ফেব্রুয়ারিতে বিডিআর বিদ্রোহের পর, ঢাকার পিলখানায় বিডিআর সদর দপ্তরের ভেতরে একটি অস্থায়ী টাস্কফোর্স ফর ইন্টারোগেশন সেল প্রতিষ্ঠা করা হয়েছিলো। একটি সরকারি কমিটির তত্ত্বাবধানে, নির্যাতনের অভিযোগের পর ২০১০ সালের জানুয়ারিতে এটি বন্ধ করে দেওয়া হয়। কমিটির নেতৃত্বে ছিলেন স্বরাষ্ট্র মন্ত্রণালয়ের অতিরিক্ত সচিব মোঃ গোলাম হোসেন। অপরাধ তদন্ত বিভাগের প্রধান অতিরিক্ত মহাপরিদর্শক শাহ জামাল রাজ ও বাংলাদেশ সীমান্তরক্ষী বাহিনীর মহাপরিচালক মেজর জেনারেল মোঃ মাইনুল ইসলাম কমিটির সদস্য ছিলেন। জিজ্ঞাসাবাদের সময়, ৬৭ জন বিদ্রোহী হেফাজতে মারা যান। কিছু মৃত সৈন্যের শরীরে নির্যাতনের চিহ্ন দেখা গেছে।   তথ্যসূত্র   বিষয়শ্রেণী:বাংলাদেশ পুলিশ বিষয়শ্রেণী:বাংলাদেশের গোয়েন্দা সংস্থা বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন
এলব্রুস পর্বত () রাশিয়ার ইউরোপীয় অংশের দক্ষিণাংশে, জর্জিয়ার সাথে রাশিয়ার সীমান্তের ঠিক উত্তরে অবস্থিত একটি পর্বত। পর্বতটি ককেশাস পর্বতমালার সর্বোচ্চ এবং গোটা ইউরোপের সর্বোচ্চ পর্বতশৃঙ্গ। আজ থেকে ২০ লক্ষ বছর আগে আগ্নেয় বিস্ফোরণের ফলে পর্বতটির জন্ম হয়। আগ্নেয়গিরিটি বর্তমানে বিলুপ্ত, তবে বৃহত্তর ককেশাস অঞ্চলের ভৌগোলিক অস্থিতিশীলতার কারণে এ অঞ্চলে কিছুদিন পর পরই বড় আকারের ভূমিকম্প হয়ে থাকে।  এলব্রুস পর্বতের দুইটি জ্বালামুখ আছে। একটি সমুদ্রপৃষ্ঠ থেকে ৫,৬৪২ মিটার এবং অপরটি ৫,৫৯৫ মিটার উঁচুতে অবস্থিত। পর্বতের উপরে বেশকিছু বিশালাকার হিমবাহ আছে যেগুলি থেকে পানি গলে কুবান ও অন্যান্য নদীতে পড়েছে। পর্যটক ও পর্বতারোহীদের জন্য পর্বতটি ককেশাস অঞ্চলের একটি গুরুত্বপূর্ণ কেন্দ্র।   তথ্যসূত্র    বহিঃসংযোগ    Mount Elbrus on SummitPost  "Elbrus, Mount." Encyclopædia Britannica. 2006. Encyclopædia Britannica Online. 14 November 2006 <http://www.britannica.com/eb/article-9032240>.  Computer generated summit panoramas North  South . There are a few discontinuities due to incomplete data.  NASA Earth Observatory pages on Mount Elbrus: Mt. Elbrus (July 2003) , Mt. Elbrus, Caucasus Range (November 2002)   Mt. Elbrus Expedition Cybercast Archives    বিষয়শ্রেণী:রাশিয়ার পর্বত বিষয়শ্রেণী:রাশিয়ার আগ্নেয়গিরি বিষয়শ্রেণী:সপ্তশৃঙ্গ
উইলিয়াম কামিং হেনলি (৬ জানুয়ারী ১৮৬০ - ৬ নভেম্বর ১৯১৯) ছিলেন একজন স্বশিক্ষিত বিজ্ঞানী, শিল্পী ও সংগ্রাহক, যিনি ইংল্যান্ডের ডেভনের ডার্টমাউথে জন্মগ্রহণ করেছিলেন, শিক্ষিত হয়েছিলেন  এবং মৃত্যুবরণ করেছিলেন এবং তাঁর আজীবনের প্রত্নবস্তু ডার্টমাউথ জাদুঘরে সংরক্ষিত রয়েছে।   হেনলির জীবনী "উইলিয়াম কামিং হেনলি: হিস ডেস অ্যান্ড ওয়েস" এর বিষয়।    তথ্যসূত্র   বিষয়শ্রেণী:১৮৬০-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:ইংরেজ সংগ্রাহক বিষয়শ্রেণী:ইংরেজ বিজ্ঞানী বিষয়শ্রেণী:ডার্টমাউথ, ডেভনের ব্যক্তি
thumb|চার্লস অগাস্টিন কুলম্ব কুলম্ব(চিহ্নঃ C) হলো বৈদ্যুতিক চার্জ বা আধানের এসআই একক। চার্লস অগাস্টিন কুলম্ব এর নামানুসারে এই এককের নামকরণ করা হয়েছে।   সংজ্ঞা  কোনো পরিবাহীর মধ্যে দিয়ে এক অ্যাম্পিয়ার (1A) তড়িৎ প্রবাহ এক সেকেন্ড (1s) চললে এর যেকোনো প্রস্থচ্ছেদ দিয়ে যে পরিমাণ আধান প্রবাহিত হয় তাকে এক কুলম্ব (1C) বলে।উচ্চ মাধ্যমিক পদার্থবিজ্ঞান ২য় পত্র, লেখক ড.মুহাম্মদ শাহজাহান তপন  দুটি সমপরিমাণ বিন্দু চার্জকে বায়ু বা শূন্য মাধ্যমে পরস্পর হতে 1 মিটার দূরত্বে স্থাপন করলে যদি এদের মধ্যে 9×109N বিকর্ষন বল ক্রিয়া করে তাহলে প্রত্যেকটি চার্জের মান 1 কুলম্ব।  একটি ইলেকট্রনের আধান হচ্ছে 1.6×10−19C এক কুলম্ব (1C) হচ্ছে 1/(1.6×10−19)= 6.25×1018টি ইলেকট্রনের আধানের সমান।  শূন্যস্থানে কুলম্বের ধ্রুবক C এর একটি আদর্শ মান রয়েছে।  C = 9×109 Nm2C−2।  যদি একই পরিমাণ আধানযুক্ত দুটি বিন্দু আকৃতির বস্তুকে শূন্যস্থানে পরস্পর থেকে 1 সেমি দূরত্বে রাখা  হয় তবে বস্তুদুটির মধ্যে বিকর্ষণ বল ক্রিয়া করবে। যদি এই বিকর্ষণ বলের মান 1 ডাইন হয় তাহলে বস্তুদুটির আধানের পরিমাণ 1 ই.এস.ইউ বা 1 স্ট্যাট কুলম্ব।তড়িৎ আধানের মাত্রীয় সংকেত –[IT] কুলম্ব কে (c) দ্বারা চিহ্নিত করা হয়। স্ট্যাটকুলম্ব কে esu দ্বারা চিহ্নিত করা হয়।   তথ্যসূত্র   বিষয়শ্রেণী:এসআই একক বিষয়শ্রেণী:বৈদ্যুতিক আধানের একক বিষয়শ্রেণী:এসআই লব্ধ একক
সরকারি ইয়াছিন কলেজ বাংলাদেশের ফরিদপুর জেলার একটি সরকারি কলেজ। এটি ১৯৬৮ সালে প্রতিষ্ঠিত হয় এবং ১৯৮৭ সালে সরকারিকরণ করা হয়। কলেজটি ফরিদপুর শহরের টেপাখোলায় অবস্থিত।   ইতিহাস  সরকারি ইয়াছিন কলেজ প্রথম প্রতিষ্ঠিত হয়েছিল ইয়াছিন মুসলিম হাই স্কুল নামে। এ এলাকার অল্প শিক্ষিত অথচ প্রবল শিক্ষানুরাগী ইয়াছিন জমাদ‍ার নামক ব্যক্তিটির জমি ও অর্থসাহায্যে যার প্রতিষ্ঠা। সে সময়ে শিক্ষা বিস্তারের খুব স্বল্প সংখ্যক মুসলমানই শিক্ষা প্রতিষ্ঠান নির্মানে এগিয়ে আসতেন। তাই ইয়াছিন জমাদারের মতো স্বল্প শিক্ষিত মানুষের পক্ষে এ ধরণের প্রয়াস ছিল সত্যই অকল্পনীয়।  ইয়াছিন মুসলিম হাই স্কুল সময়ের দাবীতে ১৯৬৮ সালে স্থানীয় জনগণ এবং শিক্ষানুরাগী ব্যক্তিদের উদ্যোগে ইয়াছিন কলেজে রূপান্তরীত হয়। যা ১৯৮৭ সালে তৎকালীন রাষ্ট্রপতি হুসেইন মুহাম্মদ এরশাদের ঘোষণার মধ্য দিয়ে আজকের সরকারি ইয়াছিন কলেজ, ফরিদপুর নামে পরিচিতি লাভ করে।   কার্যক্রম  কলেজটিতে বিজ্ঞান, মানবিক ও বাণিজ্য বিভাগে উচ্চ মাধ্যমিক ও স্নাতক পর্যায়ের শিক্ষা কার্যক্রম চালু রয়েছে। কলেজটিতে মোট ১২টি বিভাগ রয়েছে। বিজ্ঞান বিভাগে ৪টি, মানবিক বিভাগে ৫টি এবং বাণিজ্য বিভাগে ৩টি। কলেজটিতে বর্তমানে প্রায় ২০৯৭ জন শিক্ষার্থী ভর্তি রয়েছে।  কলেজটিতে একটি সুসজ্জিত পাঠাগার, একটি কম্পিউটার ল্যাব এবং একটি শরীরচর্চা কেন্দ্র রয়েছে। কলেজটিতে বিভিন্ন ধরনের সহশিক্ষা কার্যক্রম চালু রয়েছে, যার মধ্যে রয়েছে সাহিত্য ও বিজ্ঞান সমিতি, সাংস্কৃতিক সমিতি, ক্রীড়া সমিতি ইত্যাদি।  কলেজটি ফরিদপুর জেলার একটি অন্যতম গুরুত্বপূর্ণ শিক্ষা প্রতিষ্ঠান। এটি ফরিদপুরের শিক্ষার মানোন্নয়নে গুরুত্বপূর্ণ ভূমিকা পালন করে আসছে।   ছাত্র-ছাত্রীর সংখ্যা  মোট ছাত্র-ছাত্রী ২০৯৭ জন ছাত্র ১৮৭৬ জন ছাত্রী ২২১ জন শ্রেণী ভিত্তিক একাদশ ১২০৭ জন দ্বাদশ ৮৯০ জন   প্রশাসনিক তথ্য  কলেজ কোড - ৫১৫০ জাতীয় বিশ্ববিদ্যালয় কোড - ৬০০৩ ইআইআইএন নং- ১০৮৭৯৫   চিত্রশালা    আরও দেখুন  সরকারি রাজেন্দ্র কলেজ ফরিদপুর জেলা প্রশাসন স্কুল এন্ড কলেজ   তথ্যসূত্র    বহিঃসংযোগ   সরকারি ইয়াছিন কলেজ, ফরিদপুর     বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সরকারি ইয়াছিন কলেজ
ম্যারিল্যান্ড রুট ৬১৫(এমডি ৬১৫) যুক্তরাষ্ট্রের ম্যারিল্যান্ড এ অবস্থিত,  একটি রাজ্য মহাসড়ক। এমডি ৬১৫, ৪.৩৫ মাইল লম্বা। রাস্তাটি দক্ষিণের আই-৭০ থেকে শুরু হয়ে, উত্তরের  এসআর ২০০১  এ গিয়ে শেষ হয়। এমডি ৬১৫, ১৯৩৬ সালে তৈরী করা হয়। রাস্তাটি আজ অবধি বিদ্যমান রয়েছে।  রাস্তার বিবরণ এমডি ৬১৫, ৪.৩৫ মাইল লম্বা। রাস্তাটি দক্ষিণের আই-৭০ থেকে শুরু হয়ে, উত্তরের  এসআর ২০০১  এ গিয়ে শেষ হয়। এমডি ৬১৫, ১৯৩৬ সালে তৈরী করা হয়।  ইতিহাস এমডি ৬১৫, ১৯৩৬ সালে তৈরী করা হয়। রাস্তাটি আজ অবধি বিদ্যমান রয়েছে।  মূখ্য অংশবিশেষ The entire route is in a sparsely populated area east of Hancock in Washington County.  আরও দেখুন  তথ্যসূত্র  বহিঃসংযোগ  MDRoads: MD 615  615 Maryland Route 615
ধ্রুব কুমার সেন আসামের ভারতীয় জনতা পার্টির রাজনীতিবিদ। ১৯৯১ সালে তিনি ধুবরি আসন থেকে আসাম বিধানসভায় নির্বাচিত হয়েছিলেন। Lower Assam districts worst sufferers of blockades'Tulsi' comes home to Dhubri তিনি ব্রহ্মপুত্র উপত্যকার প্রথম বিধায়ক ছিলেন। এখন অবধি তিনি ধুবরি আসনের ভারতীয় জনতা পার্টির একমাত্র বিধায়ক এবং ভারতীয় জনতা পার্টির প্রবীণ নেতা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ধুবড়ী জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ১৯৯১-১৯৯৬ বিষয়শ্রেণী:আসামের ভারতীয় জনতা পার্টির রাজনীতিবিদ
থাম্ব|একটি দৃশ্যমান তড়িৎ ফ্লাস্ক  তড়িৎ চুম্বকের মধ্যে তড়িৎ প্রবাহ হল তড়িৎ ক্ষেত্রের মাধ্যমের মধ্যে প্রবাহের হার। তড়িৎ প্রবাহ পৃষ্টতলের মাধ্যমে তড়িৎ ক্ষেত্রের সারিগুলোর সমানুপাতিক।যদি তড়িৎ ক্ষেত্রটি অভিন্ন হয় তবে তড়িৎ প্রবাহ ভেক্টর ক্ষেত্রফল  এর পৃষ্টতলে প্রবাহিত প্রবাহ  যেখানে  হল তড়িৎ ক্ষেত্র যার একক হল (). পৃষ্ট তলের ক্ষেত্রফল হল  তড়িৎ ক্ষেত্রের সারি এবং লম্ব এর মধ্যবর্তী কোণ ।  ভিন্ন তড়িৎ ক্ষেত্রের তড়িৎ প্রবাহ  এবং ক্ষুদ্র পৃষ্টতল  হলে  তড়িৎ ক্ষেত্র  কে ক্ষেত্রের আয়তনের উপাংশের সাথে লম্বভাবে গুন করা হয়। তড়িৎ প্রবাহের উপর পৃষ্টতল   হলে সমাকলন  যেখানে তড়িৎ ক্ষেত্র   এবং  পৃষ্ঠ তলের আয়তন  এর একটি ক্ষুদ্র এলাকা।  এখন গাউসের বদ্ধ পৃষ্ঠ তলের জন্য তড়িৎ প্রবাহ হল  যেখানে    হল তড়িৎ ক্ষেত্র   হল যেকোনো  বদ্ধ পৃষ্টতল  হল পৃষ্ট তল   এর মোট চার্জ এর পরিমান   হল তড়িৎ ধ্রুবক বা সার্বজনীন ধ্রুবক একে পারমিটিভিটি ফ্রি স্পেস ও বলে। (ε0 ≈ 8.854 187 817... x 10−12)  এই সম্পর্কটি গাউসের সূত্রের তড়িৎ ক্ষেত্রের সমাকলন রুপ এবং ম্যাক্সওয়েল এর চারটি সুত্রের একটি।  এটা মনে রাখা জরুরি যে যখন তড়িৎ প্রবাহ চার্জ দারা প্রবাহিত হয় না তার মানে সেটা বদ্ধ পৃষ্ট তলের মধ্যে তড়িৎ ক্ষেত্র  গাউসের সুত্র সমীকরণ এর মধ্যে নেই এবং চার্জ দ্বারা প্রভাবিত বদ্ধ পৃষ্ঠ তলের বাইরে। যখন গাউসের সুত্র সব কিছু বজায় চলে তখন এর হাত নীতি  কার্যকারী এবং তড়িৎ ক্ষেত্রের ভারসাম্য থাকে। তড়িৎ প্রবাহের এস আই একক ভোল্ট-মিটার অথবা নিউটন মিটার বর্গ পার কুলম্ব।তড়িৎ প্রবাহের এস আই একক  এর মাত্রা  ৰণাত্মক তড়িৎ ফ্লাক্স : কোনাে তলের সঙ্গে জড়িত তড়িৎ ফ্লাক্সকে ধনাত্মক ধরা হয় , যদি তড়িৎক্ষেত্র প্রাবল্য E ওই তল থেকে বহির্মুখী হয় । প্ৰণাত্মক তড়িৎ ফ্লাক্স : কোনাে তলের সঙ্গে জড়িত তড়িৎ ফ্লাক্সকে ঋণাত্মক ধরা হয় , যদি তড়িৎক্ষেত্র প্রাবল্য ওই তলে অন্তর্মুখী হয় । ।  বিষয়শ্রেণী:ভৌত পরিমাণ বিষয়শ্রেণী:স্থির তড়িৎ বিষয়শ্রেণী:ভৌত রাশি
thumb|250px|নাসা ওয়ার্ল্ড উইন্ডে গৃহীত একটি স্ক্রিনশটে কামি-নারি প্যাটারা কামি-নারি প্যাটারা (ইঙরেজি: Kami-Nari Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৫৩ কিলোমিটার এবঙ স্থানাঙ্ক । প্যাটারাটির নামকরণ করা হয়েছে জাপানি ঝঞ্ঝাদেবতা কামি-নারির নামানুসারে। ২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। কামি-নারি প্যাটারার দক্ষিণ দিকে রেইডেন প্যাটারা এবঙ পূর্ব দিকে আশা প্যাটারা অবস্থিত।NASA World Wind 1.4. NASA Ames Research Center, 2007.  তথ্যসূত্র  বিষয়শ্রেণী:আইয়োর পৃষ্ঠভাগের বৈশিষ্ট্য
কুনিয়াত (, উপনাম)Shahpurshah Hormasji Hodivala, Historical Studies in Mug̲h̲al Numismatics, Numismatic Society of India, 1976 (Reprint of the 1923 ed.). হলো ব্যক্তিবাচক আরবি নাম। এটি মূলত মুরাক্কাবে ইযাফি (আরবি ব্যাকরণগত) দ্বারা গঠিত। কুনিয়াত কোনো মানুষের আসল নাম নয়।  গঠন এ নাম গঠনে অন্যতম শর্ত হলো, নিচের যে কোনো শব্দ নামের শুরুতে হওয়া।   পিতৃবাচক শব্দ  মাতৃবাচক শব্দ  পুত্রবাচক  কন্যাবাচক  ভাতৃবাচক  ভগ্নিবাচক  পিতৃব্যবাচক   সাধারণ ব্যবহার   খালিদ, কুনিয়াত হয় আবু ওয়ালীদ  ওয়ালীদ, কুনিয়াত হয় আবু খালিদ  আলি, কুনিয়াত হয় আবু   হুসাইন, কুনিয়াত হয় আবু আলি  মুহম্মদ, কুনিয়াত হয় আবু জসিম/কাসিম   তথ্যসূত্র   বিষয়শ্রেণী:সম্মানসূচক শব্দ বিষয়শ্রেণী:উপাধি বিষয়শ্রেণী:আরবি শব্দ ও বাক্যাংশ বিষয়শ্রেণী:আরবি প্রদত্ত নাম
চট্টগ্রাম রপ্তানি প্রক্রিয়াকরণ অঞ্চল (যা চট্টগ্রাম ইপিজেড নামে পরিচিত) বাংলাদেশের চট্টগ্রাম জেলার দক্ষিণ হালিশহরে অবস্থিত। বাংলাদেশের আটটি রপ্তানি প্রক্রিয়াকরণ অঞ্চলের মধ্যে প্রথম ও প্রধান এই ইপিজেডটি ১৯৮০ সালে বাংলাদেশ সরকার কর্তৃক সংসদে পাশ হওয়া আইনবলে ১৯৮৩ সালে প্রতিষ্ঠিত হয়। ২০১০ সালে, এফডিআই ম্যাগাজিনের একটি জরিপে সিইপিজেড প্রতিযোগিতামূলক সেরা খরচ বিভাগে তৃতীয় স্থান অর্জন করে এবং বিশ্বের ৭০০টি অর্থনৈতিক অঞ্চলের মধ্যে বিশ্ব র‍্যাংকিংয়ে সেরা অর্থনৈতিক সম্ভাবনাময় হিসাবে চতুর্থ স্থান অর্জন করে।  গ্যালারি   আরও দেখুন   বাংলাদেশ রপ্তানি প্রক্রিয়াকরণ অঞ্চল কর্তৃপক্ষ  বাংলাদেশের রপ্তানি প্রক্রিয়াকরণ অঞ্চলের তালিকা   তথ্যসূত্র    বহিঃসংযোগ    বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।  বিষয়শ্রেণী:চট্টগ্রামের অর্থনীতি বিষয়শ্রেণী:বাংলাদেশের রপ্তানি প্রক্রিয়াকরণ অঞ্চল বিষয়শ্রেণী:বাংলাদেশের বৈদেশিক বাণিজ্য বিষয়শ্রেণী:বাংলাদেশের বিশেষ অর্থনৈতিক অঞ্চল
জেনিফার প্যাসকুয়াল, ডিএসজি (জন্ম ১৯৭১) একজন আমেরিকান অর্গানবাদক এবং সঙ্গীত সঞ্চালক। ২০০৩ সাল থেকে, তিনি নিউ ইয়র্ক সিটির সেন্ট প্যাট্রিক'স ক্যাথিড্রালের সঙ্গীত পরিচালক হিসেবে দায়িত্ব পালন করছেন।Haley, Mary. "Concert to feature St. Patrick director of music". Altoona Mirror, February 7, 2014. Retrieved August 8, 2014.   শিক্ষা  জেনিফার প্যাসকুয়াল জ্যাকসনভিল বিশ্ববিদ্যালয় থেকে পিয়ানো ও অর্গান বাদন এবং সঙ্গীত শিক্ষায় স্নাতক ডিগ্রি অর্জন করেন। তিনি দ্য নিউ স্কুলের ম্যানেস স্কুল অফ মিউজিক থেকে পিয়ানো বাদনে স্নাতকোত্তর ডিগ্রি অর্জন করেন এবং রচেস্টার বিশ্ববিদ্যালয়ের ইস্টম্যান স্কুল অফ মিউজিক থেকে অর্গান বাদনে ডক্টর অফ মিউজিক্যাল আর্টস ডিগ্রি অর্জন করেন।   কর্মজীবন  ২০০২ সালের ১৩ই ফেব্রুয়ারী, জেনিফারকে নিউ জার্সির নিউয়ার্কের ক্যাথেড্রাল ব্যাসিলিকা অফ দ্য সেক্রেড হার্টে সঙ্গীতের সহযোগী পরিচালক হিসেবে মনোনীত করা হয়।  ২০০৩ সালের লা সেপ্টেম্বর, সেন্ট প্যাট্রিক ক্যাথিড্রালের রেক্টর ইউজিন ভি. ক্লার্ক এবং নিউ ইয়র্কের আর্চবিশপ এডওয়ার্ড কার্ডিনাল ইগান তাঁকে নিউ ইয়র্ক সিটির সেন্ট প্যাট্রিক ক্যাথিড্রালের সঙ্গীত পরিচালক হিসেবে মনোনীত করেন।  ২০০৮ সালের এপ্রিলে পোপ বেনেডিক্ট ষোড়শের মার্কিন যুক্তরাষ্ট্রে অ্যাপোস্টোলিক যাত্রায় (পোপের বিদেশ ভ্রমণ) নিউ ইয়র্কের যাজকীয় সফরের সমস্ত সঙ্গীত তত্ত্বাবধানের দায়িত্বে ছিলেন জেনিফার। পরিদর্শনকালে, তিনি ইয়র্কভিল (ম্যানহাটন)-এর সেন্ট জোসেফ'স চার্চে একুমেনিক্যাল প্রার্থনা পরিষেবা, সেন্ট প্যাট্রিক ক্যাথিড্রালে প্রার্থনা এবং ইয়াঙ্কি স্টেডিয়ামে প্রার্থনার জন্য সঙ্গীত পরিচালনা করেছিলেন।New York Daily News. "Making joyful noise and living a dream". April 12, 2008. Retrieved August 8, 2014.  ২০১৫ সালের সেপ্টেম্বরে পোপ ফ্রান্সিসের মার্কিন যুক্তরাষ্ট্রে অ্যাপোস্টোলিক যাত্রার সময় নিউ ইয়র্ক সফরের জন্য তিনি ধর্মীয় সঙ্গীতের দায়িত্বে ছিলেন, সেন্ট প্যাট্রিক ক্যাথেড্রালে সান্ধ্য প্রার্থনা (ভেসপার্স) এবং ম্যাডিসন স্কয়ার গার্ডেনে প্রার্থনার জন্য সঙ্গীত পরিচালনা করেছিলেন।   সম্মাননা  রোমান ক্যাথলিক চার্চে অসাধারণ সেবার জন্য ২০০৮ সালের ডিসেম্বরে পোপ ষোড়শ বেনেডিক্ট জেনিফারকে সেন্ট গ্রেগরি দ্য গ্রেটের ডেম হিসেবে মনোনীত করেন।  ডিসক-এর তালিকা    অর্গান মিউসিক অ্যাণ্ড গ্রেগরিয়ান চ্যান্ট  ক্রিসমাস ক্যারোল ফর অর্গান অ্যাণ্ড ট্রাম্পেট   জয়ফুল, জয়ফুল উই অ্যাডোর দী (গায়কদল)   তথ্যসূত্র   বিষয়শ্রেণী:২১শ শতাব্দীর মার্কিন নারী সঙ্গীতজ্ঞ বিষয়শ্রেণী:ইস্টম্যান স্কুল অফ মিউজিকের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:অপর্যালোচিত অনুবাদসহ পাতা
সিলেট পলিটেকনিক ইনস্টিটিউট  বাংলাদেশ কারিগরি শিক্ষা বোর্ড নিয়ন্ত্রিত একটি ইঞ্জিনিয়ারিং শিক্ষাপ্রতিষ্ঠান। এই সরকারি ইনস্টিটিউটটি ১৯৫৫ সালে সিলেট শহরে প্রতিষ্ঠিত হয়। ১মে ৫(পাঁচটি) বিভাগ নিয়ে কার্যক্রম শুরু করা এই প্রতিষ্ঠানে বর্তমানে চার বছর মেয়াদি ডিপ্লোমা-ইন-ইঞ্জিনিয়ারিং কোর্সে ৭টি বিভাগ চলমান রয়েছে। সিভিল ইঞ্জিনিয়ারিং, ইলেকট্রিক্যাল ইঞ্জিনিয়ারিং, মেক্যানিক্যাল ইঞ্জিনিয়ারিং, কম্পিউটার ইঞ্জিনিয়ারিং, ইলেকট্রনিক্স ইঞ্জিনিয়ারিং, পাওয়ার ইঞ্জিনিয়ারিং ও ইলেকট্রোমেডিক্যাল ইঞ্জিনিয়ারিং বিভাগ চালু আছে। তবে আরো কয়েকটি বিভাগ চালু হওয়ার প্রক্রিয়াধীন আছে। আর এই কোর্সের মেয়াদকাল ৪ (চার) বছর।   অবস্থান  সিলেট পলিটেকনিক ইনস্টিটিউট সিলেটের বরইকান্দি এলাকায় অবস্থিত। এর কাছেই সিলেট সরকারি টেকনিক্যাল কলেজ এবং সরকারি বাণিজ্য মহাবিদ্যালয় অবস্থিত। সিলেট রেলওয়ে স্টেশন থেকে প্রতিষ্ঠানটির দূরত্ব মাত্র এক কিলোমিটার।   ইতিহাস  ১৯৫৫ সালে ফোর্ড ফাউন্ডেশন ঢাকা, রংপুর, বগুড়া, পাবনা ও বরিশাল এই পাঁচটি পলিটেকনিক ইনস্টিটিউটের সাথে সিলেট পলিটেকনিক ইনস্টিটিউটটি প্রতিষ্ঠা করে। শুরুতে সিলেট পলিটেকনিক ইনস্টিটিউট ওকলাহোমা স্টেট ইউনিভার্সিটির পাঠ্যক্রমানুসারে ৩ বছর মেয়াদি কোর্স করাতো। যুক্তরাষ্ট্রে বিজ্ঞান কোর্সে প্রকৌশলে স্নাতককারী কর্তৃক বিধান রেখে তৎকালীন কারিগরি শিক্ষা বোর্ড কর্তৃক সার্টিফিকেট প্রদান করা হত। সিলেট পলিটেকনিক ইনস্টিটিউট-এর ক্যাম্পাসের নকশাকারী ছিলেন মাজহারুল ইসলাম এবং স্ট্যানলি টাইগারম্যান।   ক্যাম্পাস  thumb|200px|right|ইলেকট্রোমেডিক্যাল ডিপার্টমেন্ট ও কম্পিউটার ভবন, সিলেট পলিটেকনিক ইনস্টিটিউট মূল ক্যাম্পাসে তিনতলা বিশিষ্ট একটি ভবন, অফিস, গ্রন্থাগার, আধুনিক যন্ত্রপাতি সমৃদ্ধ তিনটি বড় ওয়ার্কশপ ভবন, শরীরচর্চাকেন্দ্র, বিজ্ঞানাগার এবং একটি অডিটোরিয়াম রয়েছে। thumb|200px|right|মসজিদের পাশ থেকে পুকুর পাড় এবং একাডেমিক ভবন এছাড়া মূল ভবনের দক্ষিণ পাশে রয়েছে মসজিদ। ক্যাম্পাসের সামনেই আছে শহিদ মিনার। তার ঠিক পেছনেই রয়েছে বিশাল পুকুর। পুকুরের বিপরীত পাশে কম্পিউটার ও ইলেকট্রোমেডিকেল ভবন অবস্থিত। সিলেট পলিটেকনিকের প্রধান খেলার মাঠটি ক্যাম্পাস হতে একটু ভিতরে অবস্থিত; যদিও ক্যাম্পাসের বাহিরে আরেকটি মাঠ রয়েছে। প্রিন্সিপ্যাল-এর বাংলো, শিক্ষক এবং অন্যান্য কর্মচারীদের কোয়ার্টার ক্যাম্পাসের মধ্যেই অবস্থিত। ক্যাম্পাসের আবাসিক এলাকাজুড়ে বিভিন্ন ধরনের গাছ যেমন - আম,কাঁঠাল, পেয়ারা, নারিকেল, সুপারি ইত্যাদি গাছ রয়েছে।   টেকনোলজি এবং আসনসংখ্যা একাডেমিক টেকনোলজি সমূহের মধ্যে রয়েছে: পাওয়ার-৫০  সিভিল - ১৫০  কম্পিউটার বিজ্ঞান এবং প্রযুক্তিবিদ্যা -১০০  ইলেকট্রনিক্স-১০০  ইলেকট্রিক্যাল-১০০  মেকানিক্যাল-১০০  ইলেকট্রোমেডিক্যাল-৫০   ছাত্রাবাস  ছাত্রদের জন্য দুটি এবং ছাত্রীদের জন্য একটি আবাসিক হল রয়েছে।  সুরমা ছাত্রাবাস(বর্তমানে বন্ধ আছে)  প্রতিভা ছাত্রাবাস (বর্তমানে বন্ধ আছে)  মহিলা ছাত্রাবাস(বর্তমানে বন্ধ আছে)   আরও দেখুন   বাংলাদেশ কারিগরি শিক্ষা বোর্ড  ঢাকা প্রকৌশল ও প্রযুক্তি বিশ্ববিদ্যালয়  ঢাকা পলিটেকনিক ইনস্টিটিউট   তথ্যসূত্র    বহিঃসংযোগ    অফিসিয়াল ওয়েবসাইট   বিষয়শ্রেণী:সিলেটের শিক্ষাপ্রতিষ্ঠান বিষয়শ্রেণী:সিলেট বিভাগের পলিটেকনিক ইনস্টিটিউট বিষয়শ্রেণী:১৯৫৫-এ প্রতিষ্ঠিত বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান  বিষয়শ্রেণী:বাংলাদেশের সরকারি পলিটেকনিক ইনস্টিটিউট
অ্যাটাক হল ২০২২ সালে মুক্তপ্রাপ্ত ভারতীয় হিন্দি-ভাষার সায়েন্স ফিকশন অ্যাকশন চলচ্চিত্র যা পরিচালনা করেছেন লক্ষ্য রাজ আনন্দ, যিনি জন আব্রাহামের একটি গল্পের উপর ভিত্তি করে, সুমিত বাথেজা এবং বিশাল কাপুরকে সাথে নিয়ে যৌথভাবে চলচ্চিত্রটি লিখেছেন। এতে মুখ্য ভূমিকায় অভিনয় করেছেন জন আব্রাহাম সেইসাথে সহায়ক ভূমিকায় অভিনয় করেছে জ্যাকলিন ফার্নান্দেজ, রাকুল প্রীত সিং, প্রকাশ রাজ এবং রত্না পাঠক।   অভিনয়ে   জন আব্রাহাম – অর্জুন শেরগিল, ভারতের প্রথম সুপার সৈনিক  ভূমিকায় জ্যাকলিন ফার্নান্দেজ – আয়েশা, অর্জুনের প্রেমের আগ্রহ  রাকুল প্রীত সিং – ডাঃ সাবাহা কুরেশি  প্রকাশ রাজ – ভদ্রজ কুমার সুব্রামনিয়াম  রত্না পাঠক শাহ – অর্জুনের মা, শান্তি শেরগিল  সেরেনা ওয়ালিয়া – অর্জুনের ব্যক্তিগত এআই সহায়কের (কণ্ঠ)  ইলহাম এহসাস – হামিদ গুল  মীর মেহরুস – তরুণ হামিদ গুল  রাজিত কাপুর – স্বরাষ্ট্রমন্ত্রী  বিকাশ তোমর – স্বরাষ্ট্রমন্ত্রীর সহকারী  কিরণ কুমার – ভারতীয় সেনাপ্রধান  হাবিব আল আইদ্রুস – রেহমান গুল  জৈমিনী পাঠক – আলোচক হিসেবে  বাবরক আকবরী – মোস্তফা  নিমিশ দেসাই – প্রধানমন্ত্রী  আশিস নিজহাওয়ান – হোসেন  শাহনওয়াজ ভাট – সাকলাইন  রঞ্জিত পুনিয়া – সিআরপিএফ অফিসার  রঞ্জিত সিং – আরএএফ অফিসার  করণ মেহাত – শহিদ   নির্মাণ  ২০২০ সালের জানুয়ারিতে চলচ্চিত্রটির প্রথম ফটোগ্রাফি শুরু হয়েছিল এবং কোভিড-১৯ মহামারীর কারণে ২০২০ সালের মার্চ মাসে উৎপাদন বন্ধ রাখা হয়েছিল পরে ২০২১ সালের ফেব্রুয়ারিতে আবার শুটিং শুরু হয়।   সাউন্ডট্র্যাক   চলচ্চিত্রটির সঙ্গীত পরিচালনা করেছেন শাশ্বত সচদেব এবং গানের কথা লিখেছেন কুমার এবং বজর্ন   মুক্তি  ২০২২ সালের ১ এপ্রিলে চলচ্চিত্রটি প্রেক্ষাগৃহে মুক্তি পায়।https://m.timesofindia.com/entertainment/hindi/bollywood/news/this-is-when-john-abraham-and-jacqueline-fernandez-starrer-attack-will-go-on-the-floors/articleshow/72035525.cms   তথ্যসূত্র   বিষয়শ্রেণী:২০২২-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:বিজ্ঞান কল্পকাহিনী চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:২০১০-এর পটভূমিতে চলচ্চিত্র বিষয়শ্রেণী:২০২২-এর পটভূমিতে চলচ্চিত্র